
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του ΚΑ- 


ΠΗ Δήμου Καμβουνίων. 1 

Τροποποίηση της 25090/24.4.1989 απόφασης του 
Υπουργού Εσωτερικών που αφορά τη σύσταση 
Αμιγούς Κοινοτικής Επιχείρησης για πολιτιστική 

υποδομή και ανάπτυξη των κατοίκων. 2 

Συγχώνευση Νομικών Προσώπων του Δήμου Κοζάνης 
με την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 

ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ ΚΟΖΑΝΗΣ». 3 

Τροποποίηση της συστατικής πράξης της Δημοτικής 
Επιχείρησης Ύδρευσης - Αποχέτευσης Πτολε¬ 
μάίδας, η οποία εγκρίθηκε με το Π.Δ. 361/1981 

(ΦΕΚ 100/23481, τεύχος Α'). 4 

Σύσταση Δημοτικού Νομικού Προσώπου στο Δήμο 
Πτολεμάίδας με την επωνυμία «Δημοτικά Αθλητικά 

Κέντρα Πτολεμάίδας». 5 

Σύσταση Νομικού Προσώπου στο Δήμο Κοζάνης με 
την επωνυμία «21η ενιαία Σχολική Επιτροπή Πειρα¬ 
ματικού Γυμνασίου και 4ου Γυμνασίου». 6 


Κατάργηση της Ε. 8581/ 17.5.1991 (ΦΕΚ 406 
14.6.1991, Τεύχος Β') απόφαση του Νομάρχη Κο¬ 
ζάνης περί σύστασης ιδίου νομικού προσώπου με 
την επωνυμία «12η Σχολική Επιτροπή 2ου Τ.Ε.Λ.» 

όπως αυτή τροποποιήθηκε μεταγενέστερα. 7 

Κανονισμός Διαδικασίας, Όρων και Προϋποθέσεων 
σύναψης συμβάσεων Εθνικής Περιαγωγής μεταξύ 
Οργανισμών που κατέχουν Ειδική Άδεια εγκατά¬ 
στασης, λειτουργίας ή εκμετάλλευσης Κινητών Δη¬ 
μόσιων Τηλεπικοινωνιακών Δικτύων Δεύτερης 


ή/και Τρίτης Γενιάς. 8 

ΑΠΟΦΑΣΕΙ Σ 

Αριθ. 4412, 3152 (1) 


Έγκριση Οργανισμού Εσωτερικής Υπηρεσίας του ΚΑΠΗ 
Δήμου Καμβουνίων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξειςτου άρθρου 8του Ν. 2307/95. 


3) Την από 17.11.2000 θετική γνωμοδότηση του Υπηρε¬ 
σιακού Συμβουλίου του αρθ. 8παρ. 4 του Ν. 2307/95. 

4) Την αριθ. 6/2000 απόφαση Διοικητικού Συμβουλίου 
του ΚΑΠΗ Δήμου Καμβουνίων και την αριθ. 102/2000 από¬ 
φαση Δημοτικού Συμβουλίου Δήμου Καμβουνίων για την 
έγκριση και ψήφιση του Ο.Ε.Υ. του Νομικού Προσώπου, 
αποφασίζουμε: 

Εγκρίνουμε την 6/2000 απόφαση Διοικητικού Συμβουλί¬ 
ου ΚΑΠΗ Δήμου Καμβουνίων σχετικά με την κατάρτιση 
και ψήφιση του Οργανισμού Εσωτερικής Υπηρεσίας του 
ανωτέρω. 

Η συγκρότηση και η διάρθρωση της Υπηρεσίας του ΚΑ¬ 
ΠΗ Δήμου Καμβουνίων έχει ως ακολούθως : 

ΑΡΘΡΟ Ιο 

Η όλη Υπηρεσία του Κέντρου Ανοικτής Προστασίας Ηλι¬ 
κιωμένων του Δήμου Καμβουνίων απαρτίζεται από: 

1) Διοικητικές και Οικονομικές Υπηρεσίες και 

2) Υγειονομικές Υπηρεσίες 

ΑΡΘΡΟ 2ο 

Οι κατά το προηγούμενο άρθρο υπηρεσίες υποδιαιρού¬ 
νται στα παρακάτω γραφεία: 

1) Διοικητικές - Οικονομικές Υπηρεσίες 
α) Γ ραφείο Διοικητικού - Οικονομικού 
β) Γ ραφείο Κοινωνικής Πρόνοιας 

2) Υγειονομικές Υπηρεσίες 

α) Γ ραφείο Ιατροφαρμακευτικής Περίθαλψης 
β) Γ ραφείο Φυσιοθεραπείας 
γ) Γ ραφείο Οικιακής Βοήθειας 

ΑΡΘΡΟ 3ο 

Η οργανική σύνθεση και διαβάθμιση των θέσεων του τα¬ 
κτικού προσωπικού του Κέντρου Ανοικτής Προστασίας 
Ηλικιωμένων (ΚΑΠΗ) του Δήμου Καμβουνίων ορίζεται ως 
εξής: 

1) Διοικητικό Προσωπικό. 

α) Διοικητικό προσωπικό (Λογιστής ΠΕ ή ΤΕ) μία (1) 
θέση. 

β) Κοινωνικών Λειτουργών δύο (2) θέσεις. 

2) Υγειονομικό προσωπικό. 

α) Φυσιοθεραπευτής -τρία μία (1) θέση, 
β) Αδελφή Επισκέπτρια ή Αδελφή Νοσοκόμα μία (1) 
θέση. 

γ) Εργάτης καθαριότητας μία (1) θέση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΡΟΣΩΠΙΚΟ ΕΠΟΧΙΚΩΝ ΚΑΙ ΛΟΙΠΩΝ ΑΝΑΓΚΩΝ 

Συνιστώνται τρεις (3) θέσεις με σχέση εργασίας ιδιωτι¬ 
κού δικαίου ορισμένου χρόνου διαφόρων ειδικοτήτων για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (Ν. 2503/97, άρθ 18παρ. 12). 

ΑΡΘΡΟ 4ο 

Ο τρόπος πρόσληψης και τα τυπικά προσόντα του μόνι¬ 
μου προσωπικού προβλέπονται από τις διατάξεις του Ν. 
1785/87, 1188/81, 1586/86 και με την εκάστοτε ισχύουσα 
Νομοθεσία. 

Επίσης τα καθήκοντα, οι περιορισμοί, ο χρόνος εργα¬ 
σίας, οι μεταβολές υπηρεσιακής κατάστασης, οι ηθικές 
αμοιβές, τα πειθαρχικά αδικήματα, οι ποινές, η λύση της 
υπαλληλικής σχέσης, η ιατροφαρμακευτική και νοσοκο¬ 
μειακή περίθαλψη των υπαλλήλων του παρόντος οργανι¬ 
σμού ρυθμίζονται από τις διατάξεις του Ν. 1188/81 όπως 
τροποποιήθηκε και ισχύει σήμερα. 

ΑΡΘΡΟ 5ο 

Αρμοδιότητες Υπηρεσιών 

1. Γραφείο Διοικητικού Οικονομικού 

α) Επιμελείται για τη συγκέντρωση των αναγκαιούντων 
στοιχείων ώστε οι ενώπιον του Διοικητικού Συμβουλίου 
υποθέσεις να είναι πλήρες για τη λήψη αποφάσεων. 

Επιμελείται για την εμπρόθεσμη κοινοποίηση σύμφωνα 
με τις διατάξεις του Δ.Κ.Κ. της κατά το νόμο καταρτιζόμε¬ 
νης ημερήσιας διάταξης των συνεδριάσεων αυτών. 

Φροντίζει για τη σύνταξη και κατάρτιση των πρακτικών 
συνεδριάσεων του Διοικητικού Συμβουλίου και τη διατύ¬ 
πωση των λαμβανομένων από αυτές, αποφάσεις του και 
φροντίζει για την υποβολή τους στην Περιφέρεια Δυτικής 
Μακεδονίας για έλεγχο και κοινοποιεί αυτές στις αρμό¬ 
διες υπηρεσίες και γραφεία. 

β) Επιμελείται για την καταχώρηση, κάθε εισερχομένου 
στο ΚΑΠΗ εγγράφου, το πρωτόκολλο και φροντίζει για τη 
γρήγορη διανομή τους στα αρμόδια γραφεία με ειδικό βι¬ 
βλίο παράδοσης. 

Φροντίζει για τη δακτυλογράφηση όλων των εγγράφων 
του ΚΑΠΗ, αποφάσεων κλπ. 

Διεκπεραιώνει τα εξερχόμενα έγγραφα και φροντίζει 
για την αποστολή τους στους παραλήπτες. 

Διενεργεί τις δημοσιεύσεις, τοιχοκολλήσεις των απο¬ 
φάσεων του Δ.Σ. κλπ. 

Ταξινομείτο έγγραφα και τα τοποθετεί σε οικείους φα¬ 
κέλους για φύλαξη. 

γ) Επιμελείται γιατηντήρηση των υπό των κειμένων δια¬ 
τάξεων οριζομένων βιβλίων για την οικονομική διοίκηση 
και διαχείριση του ΚΑΠΗ. 

Φροντίζει για την επεξεργασία και τελική κατάρτιση του 
Προϋπολογισμού, του απολογισμού και την έγκαιρη υπο¬ 
βολή αυτών στο Διοικητικό Συμβούλιο για έγκριση. 

Παρακολουθεί την πορεία εκτέλεσης του προϋπολογι¬ 
σμού των εσόδων και εξόδων του οικον. έτους. 

Επιμελείται για τη συγκέντρωση των απαιτουμένων 
για τη στήριξη κάθε δαπάνης, δικαιολογητικών και την 
εκκαθάριση αυτής κατά τις ισχύουσες διατάξεις και εκ¬ 
δίδει χρηματικά εντάλματα τα οποία μετά από υπογρα¬ 
φή τους από τον Πρόεδρο και τον Γραμματέα αποστέλ- 
λονται με ειδικό βιβλίο στο Δημόσιο Ταμείο για πληρωμή 
των δικαιούχων. Καθίσταται υπεύθυνος για κάθε περί¬ 
πτωση κατά την οποία θα διαπιστωθεί ότι τα συνοδεύο- 
ντα το χρηματικό ένταλμα δικαιολογητικά στοιχεία δεν 


είναι πλήρη και σύμφωνα με τις κάθε φορά ισχύουσες 
διατάξεις. 

Συντάσσει τις καταστάσεις πληρωμής των υπαλλήλων, 
τακτικών και εκτάκτων. 

Εισπράττει τα έσοδα από τις εγγραφές και τις ετήσιες 
συνδρομές των μελώντα οποία αποδίδει στο Δημόσιο Τα- 
μείο, σύμφωνα με τις θεωρημένες από αυτό διατάξεις. 

δ) Επιμελείται για την έγκαιρη παραλαβή κάθε είδους 
προμηθευόμενου υλικού για την κατάρτιση και υπογρα¬ 
φή, από τους αρμόδιους των πρωτοκόλλων παραλαβής 
και εισαγωγή αυτών στην αποθήκη του ΚΑΠΗ ή αναλόγως 
την περίπτωση, την απευθείας παράδοση αυτών στις αρ¬ 
μόδιες υπηρεσίες. Τηρεί βιβλίο ληψοδοσίας υλικού για τις 
μεταξύ της αποθήκης και υπηρεσιών σχέσεις και είναι 
υπεύθυνος για την ασφαλή διαφύλαξη και καλή συντήρη¬ 
ση του αποθηκευόμενου υλικού και για την ακρίβεια του 
υπόλοιπου σύμφωνα με το βιβλίο εξαγομένου υλικού. 

2. Γ ραφείο Κοινωνικής Πρόνοιας. 

Συνεργάζεται με τα μέλη με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογενει¬ 
ακών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό του Κέντρου 
για την εύρυθμη λειτουργία των υπηρεσιών, με σκοπό την 
καλύτερη εξυπηρέτηση των προστατευομένων μελών. 

Συνεργάζεται με τη Διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και τη Διοικητική και μόνο παρακο¬ 
λούθηση της πρακτικής άσκησης των σπουδαστών Σχο¬ 
λών Κοινωνικής Εργασίας που τυχόν θα εκπαιδεύονται 
στο Κέντρο. 

Εχει την ευθύνη της επικοινωνίας με τους τοπικούς πα¬ 
ράγοντες της περιοχήςπου λειτουργεί το Κέντρο, με σκο¬ 
πό τη διαφώτιση και συμμετοχή τους στο πρόγραμμα Κοι¬ 
νωνικής Εργασίας. 

Οργανώνει σύ μφωνα με το εγκεκριμένο πρόγραμμα, τις 
διάφορες εκδηλώσεις μορφωτικές κλπ. του Κέντρου, στα 
πλαίσια καλής συνεργασίας με τους Δημότες, Ιδιώτες ή 
εθελοντές, εφόσον υπάρχουν και με τα μέλη του ΚΑΠΗ 
καθώς και το υπόλοιπο προσωπικό. 

3. Γ ραφείο Ιατροφαρμακευτικής Περίθαλψης. 

Εχει την ευθύνη για τη φύλαξη και διαχείριση του Φαρ¬ 
μακευτικού υγειονομικού υλικού του Κέντρου. 

Παρέχει νοσηλευτικές φροντίδες και οδηγίες στα μέλη 
και όταν παραστεί ανάγκη, πραγματοποιεί επισκέψεις 
στα σπίτια των μελών. 

Επισημαίνει περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα ατο¬ 
μικής και δημόσιας υγείας. 

Γ ενικά επιλαμβάνεται κάθε θέματος υγείας που αφορά 
τα μέλη και τις οικογένειέςτους. 

4. Γ ραφείο Φυσιοθεραπείας. 

Εφαρμόζει φυσιοθεραπευτική αγωγή στα μέλη του ΚΑ¬ 
ΠΗ που έχουν ανάγκη από αυτή. 

Φυσιοθεραπευτική αγωγή μπορεί να εκτελεστεί και στο 
σπίτι των μελών σε έκτακτες και εδικές ανάγκες. 

5. Γ ραφείο Οικιακής βοήθειας. 

Προφέρει τις υπηρεσίες του κυρίως στα σπίτια των με¬ 
λών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. Η βοήθεια στο σπίτι συνί- 
σταται στηνπαροχή υπηρεσιών μέσα στο σπίτι, όπως ελα¬ 
φρό μαγείρεμα, προμήθεια τροφίμων και άλλες μικροε- 
ξυπηρετήσεις έξω από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του ΚΑΠΗ. 

ΑΡΘΡΟ 6ο 

Ακροτελεύτιο άρθρο - Κάλυψη δαπανών 

Μετηνπαρούσα απόφαση δεν επιβαρύνεται ο Προϋπο¬ 
λογισμός του Νομικού Προσώπου η δε μελλοντική επιβά¬ 
ρυνση Προϋπολογισμού του από την απόφαση αυτή δεν 
είναι δυνατόν να υπολογιστεί. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Κοζάνη, 25 Μόίου 2001 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθμ. 4805, 2905 (2) 

Τροποποίηση της 25090/24.4.1989 απόφασης του 
Υπουργού Εσωτερικών που αφορά τη σύσταση Αμι¬ 
γούς Κοινοτικής Επιχείρησης για πολιτιστική υποδομή 
και ανάπτυξη των κατοίκων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις των άρθρων 277-284 του Π.Δ. 410/95. 

3) Την αριθ. 25090/24.04.1989 απόφαση του Υπουργού 
Εσωτερικών. 

4) Την αριθ. 130/2000 απόφαση Δημοτικού Συμβουλίου 
του Δήμου Δημητρίου Υψηλάντη, αποφασίζουμε: 

Τροποποιούμε την αριθ. 25090/24.04.1989 απόφαση 
του Υπουργού Εσωτερικών και αντικαθιστούμε τα άρθρα 
1,2,3 και 5 αυτής ως ακολούθως : 

ί) Μετονομάζουμε την Αμιγή Κοινοτική Επιχείρηση με 
την επωνυμία «Αμιγής Κοινοτική Επιχείρηση για πολιτιστι¬ 
κή υποδομή και ανάπτυξη των κατοίκων» σε «Δημοτική 
Επιχείρηση Πολιτισμού Δήμου Δημητρίου Υψηλάντη». 
ϋ) Σκοποί της επιχείρησης είναι: 
α) Η αξιοποίηση του ελεύθερου χρόνου των νέων του 
Δήμου και την κατεύθυνση των πρωτοβουλιών τους σε 
πολιτιστικές δραστηριότητες και την εξέλιξη τους σε πυ¬ 
ρήνα επικοινωνίας, πληροφόρησης και δημιουργικής 
απασχόλησης. 

β) Κοινωνική, οικονομική και πολιτιστική ανάπτυξη του 
Δήμου. 

γ) Η επιμόρφωση στελεχών των ΟΤΑ λοιπών φορέων 
καθώς και πολιτών του Δήμου. 

δ) Η διοργάνωση κοινωνικών, μορφωτικών, πολιτιστι¬ 
κών και αθλητικών εκδηλώσεων. 

ε) Ο σχεδιασμός και η λειτουργία προγραμμάτων κοι¬ 
νωνικής πρόνοιας. 

στ) Η προώθηση των τοπικών προϊόντων και υπηρεσιών, 
ζ) Η συμμετοχή σε διαδημοτικές επιχειρήσεις, 
η) Η πραγματοποίηση προγραμματικών συμβάσεων, 
θ) Η ανάπλαση, εκμετάλλευση και αξιοποίηση των κοι¬ 
νοχρήστων και των χώρων άσκησης και αναψυχής. 

ι) Η ανάπτυξη του μαζικού αθλητισμού και η εξασφάλι¬ 
ση της αναγκαίας αθλητικής υποδομής. 

ια) Η δραστηριοποίηση στους τομείς μέσων ενημέρω¬ 
σης και δημοσίων σχέσεων. 


ιβ) Η διοργάνωση σεμιναρίων, ημερίδων και προγραμ¬ 
μάτων κατάρτισης. 

ιγ) Κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης. 

ιδ) Η προστασία και αναβάθμιση του φυσικού και οικι¬ 
στικού περιβάλλοντος. 

ΙίΙ) Η επιχείρηση διοικείται από πενταμελές (5) διοικητι¬ 
κό συμβούλιο, τα μέλη του οποίου ορίζονται μαζί με τους 
αναπληρωτές από το δημοτικό συμβούλιο. Από τα μέλη 
του διοικητικού συμβουλίου, δύο (2) είναι εκπρόσωποι 
του δημοτικού συμβουλίου, ένας (1) εκπρόσωπος κοινω¬ 
νικού φορέα, ένας (1) εκπρόσωπος των εργαζομένων (αν 
η επιχείρηση απασχολεί πάνω από είκοσι εργαζομένους) 
και ένας (1) πολίτης που να έχει πείρα ή γνώσεις σχετικά 
με το αντικείμενο της επιχείρησης. Ένας (1) τουλάχιστον 
δημοτικός σύμβουλος προέρχεται από τη μειοψηφία και 
σε περίπτωση που δεν υπάρχουν είκοσι (20) εργαζόμενοι, 
μπορεί ο εκπρόσωπος των εργαζομένων να αντικαταστα- 
θεί από πολίτη. 

ίν) Πόροι της επιχείρησης είναι: 

Τα έσοδα από την ενοικίαση χώρωντου κτιρίου, τη διορ¬ 
γάνωση εκδηλώσεων, σεμιναρίων, ημερίδων κ.α., απάτην 
αξιοποίηση των υποδομών του Δήμου και από την πραγ¬ 
ματοποίηση προγραμματικών συμβάσεων. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 25 Μόίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθμ. 4125 (3) 

Συγχώνευση Νομικών Προσώπων του Δήμου Κοζάνης με 
την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΚΑΙ 
ΒΡΕΦΟΝΗΠΙΑΚΟΣ ΣΤΑΘΜΟΣ ΚΟΖΑΝΗΣ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις των άρθρων 203 του Π.Δ. 410/95 και 14 
του Ν. 2880/2001. 

3) Την αριθ. Π2Β/938/6.4.1995 απόφαση του Υπουργού 
Υγείας Πρόνοιας και Κοινωνικών Ασφαλίσεων περί μετα¬ 
βίβασης των τριών παιδικών σταθμών (Α', Β' καιΓ') και του 
Βρεφονηπιακού Σταθμού στο Δήμο Κοζάνης, που δημο¬ 
σιεύτηκε στο αριθ. ΦΕΚ349/τ.Β'/04.05.1995. 

4) Την αριθ. Γ2Β/1405/99 απόφαση του Υφυπουργού 
Υγείας - Πρόνοιας περί μεταβίβασης του Δ' παιδικού 
Σταθμού (Κοίλων) στο Δήμο Κοζάνης που δημοσιεύτηκε 
στο αριθ. ΦΕΚ 487/τ. Β'/99. 

5) Την αναπροσαρμογή 144/96 απόφαση του Δημοτι¬ 
κού Συμβουλίου Κοζάνης περί αναπροσαρμογής της συ¬ 
στατικής πράξης των τριών παιδικών σταθμών (Α', Β' και 
Γ') και του Βρεφονηπιακού Σταθμού Κοζάνης που δημο¬ 
σιεύτηκε στο αριθ. ΦΕΚ566/τ. Β'/11.7.1996. 

6) Την αριθ. 586/99 απόφαση Δημοτικού Συμβουλίου 
Κοζάνης περί σύστασης του Δ' Παιδικού Σταθμού Κοζά¬ 
νης (Κοίλων) που δημοσιεύεται στο αριθ. ΦΕΚ 1816/τ.Β'/ 
29.9.1999. 

7) Την αριθ. 368/2001 απόφαση του Δημοτικού Συμβου¬ 
λίου Κοζάνης περί συγχώνευσης Νομικών Προσώπωντου 
Δήμου Κοζάνης με την επωνυμία «Δημοτικοί Παιδικοί 
Σταθμοί και Βρεφονηπιακός Σταθμός Κοζάνης, αποφασί¬ 
ζουμε: 

1. Συγχωνεύουμε κατά τις διατάξεις του άρθρου 203 
του Π.Δ. 410/95 και άρθρο 14του Ν. 2880/2001 τα τέσσε¬ 
ρα Δημοτικά Νομικά Πρόσωπα με την επωνυμία «Α' Παιδι¬ 
κός Σταθμός», «Β' Παιδικός Σταθμός», «Γ Παιδικός Σταθ¬ 
μός» και «Δ' Παιδικός Σταθμός (Κοίλων)» και το Νομικό 
Πρόσωπο με την επωνυμία «Βρεφονηπιακός Σταθμός Κο¬ 
ζάνης» και συστήνουμε Νομικό Πρόσωπο στο Δήμο Κο¬ 
ζάνης με την επωνυμία «Δημοτικοί Παιδικοί Σταθμοί και 
Βρεφονηπιακός Σταθμός Κοζάνης». 

2. Σκοπός του Νομικού Προσώπου είναι η καθημερινή 
φύλαξη, φροντίδα, διαπαιδαγώγηση και ψυχαγωγία νη¬ 
πίων και βρεφών των εργαζομένων ή με άλλα κοινωνικά 
προβλήματα γονέων κατοίκων του Δήμου Κοζάνης, κα¬ 
θώς και η πολύπλευρη νοητική, συναισθηματική, κοινωνι¬ 
κή, ψυχοσωματική ανάπτυξη και προπαρασκευή τους για 
τη φυσική μετάβαση τους από τη οικογενειακή ζωή στο 
σχολικό περιβάλλον. 

3. Περιουσία του Νομικού Προσώπου είναι η κινητή και 
ακίνητη περιουσία των τεσσάρων (4) παιδικών σταθμών 
καθώς και του Βρεφονηπιακού Σταθμού Κοζάνης, καθώς 
και κάθε άλλη κινητή ή ακίνητη περιουσία που τυχόν απο¬ 
κτηθεί ή αφιερωθεί στα νομικά πρόσωπα. 

4. Πόροι του Νομικού Προσώπου είναι: 

• Ετήσια επιχορήγηση του Δήμου (φυσικού ή άλλου νο¬ 
μικού προσώπου). 

• Κάθε είδους προσφορές, δωρεές, κληρονομιές, κλη¬ 
ροδοσίες. 

• Πρόσοδοι από την περιουσία του. 

• Εισπράξεις από αντίτιμο υπηρεσίας. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Η δαπάνη που προκαλείται από την απόφαση αυτή θα 
καλυφθεί από τον προϋπολογισμό του Δήμου Κοζάνης 
και δεν μπορεί να προσδιοριστεί ακριβώς. 

Η παρούσα απόφαση δημοσιευτεί στην Εφημερίδα της 
Κυβερνήσεως. 

Κοζάνη, 25 Μάίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-Φ- 

Αριθμ. 3262, 708 (4) 

Τροποποίηση της συστατικής πράξης της Δημοτικής Επι¬ 
χείρησης Ύδρευσης - Αποχέτευσης Πτολεμαΐδας, η 
οποία εγκρίθηκε με το Π.Δ. 361/1981 (ΦΕΚ 100/23481, 
τεύχος Α'). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις του Ν. 2539/97. 

3) Τις διατάξεις των άρθρων 1 παρ. 3,2παρ. 2 και3παρ. 
2 του Ν. 1069/80, όπως αυτές τροποποιήθηκαν και συ¬ 
μπληρώθηκαν με τις διατάξεις του άρθρου 1 παρ. 1 εδ. 7 


του Ν. 2647/98, άρθ. 278του ΠΔ410/95 και άρθρο 11 παρ. 
23 του Ν. 2503/97. 

4) Τις διατάξεις του άρθρου 8 παρ. 7του Ν. 2839/2000. 

5) Το αριθ. ΠΔ361/81 (ΦΕΚ 100/23.4.81, τεύχοςΑ'). 

6) Την αριθ. 613/2000 απόφαση Δημοτικού Συμβουλίου 
Πτολεμαΐδας περί τροποποίησης της συστατικής πράξης 
της Δημοτικής Επιχείρησης Ύδρευσης - Αποχέτευσης 
Πτολεμαΐδας, αποφασίζουμε: 

Τροποποιούμε εν μέρει τη συστατική πράξη της Δημο¬ 
τικής Επιχείρησης Ύδρευσης - Αποχέτευσης Πτολε- 
μάΐδας, η οποία εγκρίθηκε με το Π.Δ. 361/81 (ΦΕΚ 
100/123481, τεύχος Α') όπως παρακάτω: 

1) Επεκτείνει την περιοχή αρμοδιότητας της Δημοτι¬ 
κής Επιχείρησης Ύδρευσης- Αποχέτευσης Πτολε- 
μάΐδας και στις εδαφικές περιφέρειες όλωντων Δημοτι¬ 
κών Διαμερισμάτων του Δήμου Πτολεμαΐδας όπως αυτά 
προέκυψαν με το Ν. 2539/97 ήτοι: Ασβεστόπετρας, Γα¬ 
λάτειας, Δροσερού, Καρδιάς, Κομάνου, Μαυροπηγής, 
Ολυμπιάδος, Πενταβρύσου, Περδίκκα, Προαστίου και 
Πτελεώνος. 

μ) Μετηνπαρούσα επέκταση μεταβιβάζονταιπροςτη Δη¬ 
μοτική Επιχείρηση Ύδρευσης - Αποχέτευσης Πτολεμαΐδας 
όλα τα περιουσιακά στοιχεία (Κινητά και Ακίνητα), τα οποία 
εξυπηρετούν τις ανάγκες ύδρευσης και αποχέτευσης, 
αφού προηγηθεί η καταγραφή αυτών και γίνει νομίμως η 
μεταγραφή τους στο υποθηκοφυλακείο Εορδαίας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 25 Μάίου 2001 

Η Γενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-Φ- 

Αριθμ. 3529 (5) 

Σύσταση Δημοτικού Νομικού Προσώπου στο Δήμο Πτο- 
λεμάίδας με την επωνυμία «Δημοτικά Αθλητικά Κέντρα 
Πτολεμαΐδας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97. 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ410/95). 

3. Τις διατάξεις του άρθρου 26 του Π.Δ 410/95 όπως 
τροποποιήθηκε με το άρθρο 14του Ν.2880/2001. 

4. Την 131/2001 απόφαση του Δημοτικού Συμβουλίου 
Πτολεμαΐδας περί συστάσεως Δημοτικού Νομικού Προ¬ 
σώπου Δημοσίου Δικαίου με την επωνυμία «Δημοτικά 
Αθλητικά Κέντρα Πτολεμαΐδας», αποφασίζουμε: 

1. Διαπιστώνουμε ότι με την 131/2001 απόφαση του Δη¬ 
μοτικού Συμβουλίου συστήνεται Δημοτικό Νομικό Πρό¬ 
σωπο Δημοσίου Δικαίου με την επωνυμία «Δημοτικά 
Αθλητικά Κέντρα Πτολεμαΐδας», το οποίο περιλαμβάνει 
το Κλειστό Γυμναστήριο Πτολεμαΐδας και το Γυμναστή- 
ριο Ποδοσφαίρου. 

2. Σκοπός του νομικού προσώπου είναι: 

Η οργάνωση των δύο αυτών Γυμναστηρίων (Κλειστού 
Γυμναστηρίου Πτολεμαΐδας και Γυμναστηρίου Ποδο¬ 
σφαίρου) , για την καλύτερη ικανοποίηση της τοπικής ανά- 

γκης λειτουργίας τους, που θα έχει σαν προορισμό, την 
απασχόληση και ψυχαγωγία των αθλουμένων και των σω- 
ματείωντου Δήμου μας, με την παράλληλη εφαρμογή των 
σχετικών προγραμμάτων. Έδρα του Νομικό Προσώπου 
θα είναι η πόλη της Πτολεμάΐδας. 

3. Περιουσία - Πόροι: 

Η περιουσία του Νομικού Προσώπου θα είναι η κινητή 
και ακίνητη περιουσία,που θα παραχωρηθεί σε αυτό. 

Οι πόροι του Νομικό Προσώπου είναι: 

1. Ετήσια επιχορήγηση του Δήμου Πτολεμάΐδας. 

2. Η ετήσια επιχορήγηση του Κράτους. 

3. Οι εισφορές των αθλουμένων Σωματείων. 

4. Οι κάθε φύσεως δωρεές, κληρονομιές και κληροδο¬ 
σίες. 

5. Οι πρόσοδοι από τη περιουσία του. 

6. Οι εισπράξεις από το αντίτιμο των πραγμάτων ή των 
υπηρεσιών που θα παρέχει το Νομικό Πρόσωπο. 

4. Το νομικό πρόσωπο «Δημοτικά Αθλητικά Κέντρα Πτο- 
λεμάίδας» εκπροσωπείται ενώπιον των πάσης φύσεως 
και δικαιοδοσίας Δικαστηρίων και Δημοσίων και Διοικητι¬ 
κών εν γένει αρχών, καθώς και στις συναλλαγές του με 
φυσικά και νομικά πρόσωπα από τον πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Η δαπάνη που προκαλείται σε κάθε περίπτωση θα κα¬ 
λυφθεί από τον προϋπολογισμό του Δήμου Πτολεμάΐδας 
έτους 2001. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 22 Μάίου 2001 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθμ. 2687 (6) 

Σύσταση Νομικού Προσώπου στο Δήμο Κοζάνης με την 
επωνυμία «21η ενιαία Σχολική Επιτροπή Πειραματικού 
Γυμνασίου και 4ου Γυμνασίου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.2503/97. 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

3. Την 127/2001 απόφαση του Δημοτικού Συμβουλίου 
Κοζάνης περί συστάσεως ιδίου νομικού προσώπου με την 
επωνυμία «21η ενιαία Σχολική Επιτροπή Πειραματικού 
Γ υμνασίου και 4ου Γ υμνασίου», αποφασίζουμε: 

1. Διαπιστώνουμε ότι με την 127/2001 απόφαση του Δη¬ 
μοτικού Συμβουλίου συστήνεται ίδιο νομικό πρόσωπο με 
την επωνυμία «21η ενιαία Σχολική Επιτροπή Πειραματι¬ 
κού Γ υμνασίου και 4ου Γ υμνασίου». 

2. Σκοπός του νομικού προσώπου είναι: 

• Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

• Η εκτέλεση μικρών έργων για την επισκευή και συ¬ 
ντήρηση των διδακτηρίων. 

• Η αποκατάσταση φθορών και ζημιώντων επίπλων εξο¬ 
πλισμού και γενικά των διδακτηριακών εγκαταστάσεων. 


• Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του νομικού προσώπου είναι: 

α) Ετήσια επιχορήγηση του Δήμου όπως αυτή καθορί¬ 
ζεται εκάστοτε από το Δημοτικό Συμβούλιο και αναγρά¬ 
φεται στον οικείο προϋπολογισμό. 

β) Ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Περιουσία. 

Η περιουσία την οποία έχει σήμερα η σχολική μονάδα 
και η περιουσία που τυχόν αφιερώνεται. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 
Από την λόγω σύσταση δεν προκαλείται καμμιά δαπάνη 
σε βάρος του προϋπολογισμού του Δήμου. 

Με την παρούσα απόφαση καταργούνται: 

Α) Η αριθμ. Ε. 6471/13.4.1992 (ΦΕΚ 306/8.4.1992, τεύ¬ 
χος Β') απόφαση του Νομάρχη Κοζάνης περί σύστασης 
ιδίου νομικού προσώπου με την επωνυμία «21η Σχολική 
Επιτροπή Κλασσικού Λυκείου Κοζάνης» όπως αυτή τρο¬ 
ποποιήθηκε μεταγενέστερα. 

Β) Η αριθμ. Ε. 3111/20.2.1997 (ΦΕΚ234/26.3.1997, τεύ¬ 
χος Β') απόφαση της Αν. Διευθύντριας Ν. Κοζάνης περί 
σύστασης ιδίου νομικού προσώπου με την επωνυμία «28η 
Σχολική Επιτροπή 4ου Γ υμνασίου Κοζάνης». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 22 Μάίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθμ. 1912 (7) 

Κατάργηση της Ε. 8581/17.5.1991 (ΦΕΚ 406 
14.6.1991,Τεύχος Β') απόφασητου Νομάρχη Κοζάνης 
περί σύστασης ιδίου νομικού προσώπου με την επω¬ 
νυμία «12η Σχολική Επιτροπή 2ου Τ.Ε.Λ.» όπως αυτή 
τροποποιήθηκε μεταγενέστερα. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.2503/97. 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα(Π.Δ. 410/95). 

3. Την αριθμ. Ε. 8581/17.5.1991(ΦΕΚ 406 14.6.1991, 
τεύχος Β') απόφαση του Νομάρχη Κοζάνης περί σύστα¬ 
σης ιδίου νομικού προσώπου με την επωνυμία «12η Σχο¬ 
λική Επιτροπή 2ου Τ.Ε.Λ.» όπως αυτή τροποποιήθηκε με¬ 
ταγενέστερα. 

4. Την αριθμ. 129/2001 απόφαση του Δημοτικού Συμ¬ 
βουλίου Κοζάνης σχετικά με την κατάργηση Δημοτικού 

Νομικού Προσώπου με την επωνυμία 12η Σχολική Επι¬ 
τροπή 4ου Ενιαίου Λυκείου», αποφασίζουμε: 

1. Καταργούμε την αριθμ. Ε. 8581/17.5.1991 (ΦΕΚ 406 
14.6.1991, τεύχος θ') απόφαση του Νομάρχη Κοζάνης πε¬ 
ρί σύστασης ιδίου νομικού προσώπου με την επωνυμία 
«12η Σχολική Επιτροπή 2ου Τ.Ε.Λ.» όπως αυτή τροποποιή¬ 
θηκε μεταγενέστερα με την αριθμ. 2165/25.5.1999 απόφα¬ 
ση του Γενικού Γραμματέα Περιφέρειας Δυτ. Μακεδονίας. 

Από την παρούσα απόφαση δεν προκαλείται δαπάνη σε 
βάρος του Δήμου Κοζάνης. 

Κοζάνη, 22 Μάίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθμ. 218/36 (8) 

Κανονισμός Διαδικασίας, Όρων και Προϋποθέσεων σύνα¬ 
ψης συμβάσεων Εθνικής Περιαγωγής μεταξύ Οργανι¬ 
σμών που κατέχουν Ειδική Άδεια εγκατάστασης, λει¬ 
τουργίας ή εκμετάλλευσης Κινητών Δημόσιων Τηλεπι¬ 
κοινωνιακών Δικτύων Δεύτερης ή/και Τρίτης Γενιάς. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΑΚΩΝ ΚΑΙ 
ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

Το άρθρο 3, παράγρ. 14 και το άρθρο 8, παράγρ. 3 του 
Ν. 2867/2000 «Οργάνωση και Λειτουργία των Τηλεπικοι¬ 
νωνιών και άλλες Διατάξεις» (ΦΕΚ 273/Α72000), αποφα¬ 
σίζει: 

Εκδίδει Κανονισμό Διαδικασίας, Όρων και Προϋποθέ¬ 
σεων σύναψης συμβάσεων Εθνικής Περιαγωγής μεταξύ 
Οργανισμών που κατέχουν Ειδική Άδεια εγκατάστασης, 
λειτουργίας ή εκμετάλλευσης Κινητών Δημόσιων Τηλεπι¬ 
κοινωνιακών Δικτύων Δεύτερης ή/και Τρίτης Γενιάς, οι 
διατάξεις του οποίου έχουν ως ακολούθως: 

Άρθρο 1 

Πεδίο Εφαρμογής 

1. Ο παρών Κανονισμός ρυθμίζει τη διαδικασία, τους 
όρους και προϋποθέσεις σύναψης συμβάσεων Εθνικής 
Περιαγωγής μεταξύ Οργανισμών που κατέχουν Ειδική 
Άδεια εγκατάστασης, λειτουργίας ή εκμετάλλευσης Κι¬ 
νητών Δημόσιων Τηλεπικοινωνιακών Δικτύων Δεύτερης 
ή/και Τρίτης Γ ενιάς. 

2. Στις διατάξεις του παρόντος εμπίπτουν όλοι οι Οργα¬ 
νισμοί οι οποίοι είναι κάτοχοι Ειδικών Αδειών εγκατάστα¬ 
σης, λειτο υ ργίας ή εκμετάλλευ σης Κινητών Δη μόσιων Τη- 
λεπικοινωνιακών Δικτύων Δεύτερης ή/και Τ ρίτης Γενιάς. 

3. Τηλεπικοινωνιακές Επιχειρήσεις οι οποίες παρέχουν 
Δημόσιες Κινητές Τηλεπικοινωνιακές Υπηρεσίες Δεύτε¬ 
ρης ή/και Τρίτης Γενιάς, αλλά δεν κατέχουν Ειδική Άδεια 
για εγκατάσταση, λειτουργία ή εκμετάλλευση Δημόσιων 
Τηλεπικοινωνιακών Δικτύων Δεύτερης ή/και Τρίτης Γε¬ 
νιάς, δεν εμπίπτουν στις διατάξεις του παρόντος. 

4. Οι τηλεπικοινωνιακές Επιχειρήσεις οι οποίες λει¬ 
τουργούν Κινητά Εικονικά Τηλεπικοινωνιακά Δίκτυα 
(Μ\/ΝΟ) δεν εμπίπτουν στις διατάξεις του παρόντος. 

5. Οι όροι υπό τους οποίους θα συνάπτονται συμβάσεις 
Εθνικής Περιαγωγής συνάδουν με τις γενικές αρχές που 
διέπουντις τηλεπικοινωνιακές δραστηριότητες σύμφωνα 
με το άρθρο 1 του Ν. 2867/2000. 


Άρθρο 2 
Ορισμοί 

Λέξεις ή φράσεις, οι οποίες χρησιμοποιούνται στον πα¬ 
ρόντα Κανονισμό, έχουν την έννοια η οποία τους αποδί¬ 
δεται στο παρόν άρθρο ή στην περίπτωση που δεν ανα- 
φέρονται σε αυτόν, στο Ν. 2867/2000 ή σε περίπτωση που 
δεν αναφέρονται σε αυτόν, στο σχετικό ελληνικό δευτε¬ 
ρογενές δίκαιο ή σε περίπτωση που δεν αναφέρονται σε 
αυτό, στο σχετικό δευτερογενές δίκαιο της Ευρωπαϊκής 
Ένωσης ή, σε περίπτωση που δεν αναφέρονται σε αυτό, 
στο Διεθνή Κανονισμό Ραδιοεπικοινωνιών, όπως εκάστο- 
τε ισχύει. 

Αϊτών: είναι ο Κάτοχος Ειδικής Άδειας για εγκατάστα¬ 
ση, λειτουργία ή εκμετάλλευση Κινητού Δημόσιου Τηλε¬ 
πικοινωνιακού Δικτύου Δεύτερης ή/και Τρίτης Γενιάς, ο 
οποίος επιθυμεί να συνάψει σύμβαση Εθνικής Περιαγω- 
γής υπό τους όρους και τις προϋποθέσεις του παρόντος 
Κανονισμού. 

Αναγκαία Χωρητικότητα: είναι η χωρητικότητα η οποία 
απαιτείται για τη παροχή Εθνικής Περιαγωγής Κινητών 
Δη μόσιων Τηλεπικοινωνιακών Υπηρεσιών Δεύτερης ή/και 
Τ ρίτης Γενιάς, στη ποιότητα που επιθυμεί ο Αϊτών. 

Δίκτυο: είναι το Κινητό Δημόσιο Τηλεπικοινωνιακό Δί¬ 
κτυο Δεύτερης ή Τρίτης Γ ενιάς. 

Εθνική Περιαγωγή: είναι η Περιαγωγή η οποία παρέχε¬ 
ται εντός των ορίων της Ελληνικής Επικράτειας. 

Κινητά Δημόσια Τηλεπικοινωνιακά Δίκτυα: είναι τα Δη¬ 
μόσια Τηλεπικοινωνιακά Δίκτυα των οποίων τα τερματικά 
σημεία δεν βρίσκονται σε σταθερές θέσεις και η επικοι¬ 
νωνία με αυτά συνίσταται εν όλω ή εν μέρει στην εγκατά¬ 
σταση ραδιοεπικοινωνιών. 

Κινητά Δημόσια Τηλεπικοινωνιακά Δίκτυα Τρίτης Γε¬ 
νιάς: Νοείται το Κινητό Δημόσιο Τηλεπικοινωνιακό Δίκτυο 
Τρίτης Γενιάς (ΙΜΤ-2000), το οποίο είναι ιδίως σε θέση να 
υποστηρίζει καινοτόμες πολυμεσικές υπηρεσίες, πέραν 
των δυνατοτήτων των δικτύων Δεύτερης Γ ενιάς όπως το 
03Μ, και το οποίο είναι σε θέση να συνδυάζει τη χρήση 
επίγειων και δορυφορικών συνιστωσών. 

Κινητά Δημόσια Τηλεπικοινωνιακά Δίκτυα Δεύτερης Γε- 
νιάς: Νοείται το Κινητό Δημόσιο Τηλεπικοινωνιακό Δίκτυο 
Δεύτερης Γενιάς (Θ3Μ/ΩΩ3), το οποίο έχει όλες τις δυ¬ 
νατότητες που περιγράφονται στις Συστάσεις των Τηλε¬ 
πικοινωνιακών Δικτύων Κινητών Επικοινωνιών Δεύτερης 
Γενιάς (03Μ/Ω03) που εκδίδονται από το Ευρωπαϊκό Ιν¬ 
στιτούτο Τηλεπικοινωνιακών Προδιαγραφών (ΕΤ3Ι) ή τη 
Διεθνή Ένωση Τηλεπικοινωνιών (ΙΤΨ). 

Άρθρο 3 

Διαδικασία και Προϋποθέσεις Σύναψης Σύμβασης 
Εθνικής Περιαγωγής 

1. Κάθε Οργανισμός που κατέχει Ειδική Άδεια εγκατά¬ 
στασης, λειτουργίας ή εκμετάλλευσης Κινητών Δημό¬ 
σιων Τηλεπικοινωνιακών Δικτύων Δεύτερης ή/και Τρίτης 
Γενιάς υποχρεούται να συνάψει συμφωνία Εθνικής Πε- 
ριαγωγής για κάθε γεωγραφική περιοχή στην οποία δια¬ 
θέτει Κινητά Δημόσια Τηλεπικοινωνιακά Δίκτυα Δεύτερης 
ή/και Τρίτης Γενιάς, με Οργανισμό που κατέχει Ειδική 
Άδεια εγκατάστασης, λειτουργίας ή εκμετάλλευσης Κι¬ 
νητών Δημόσιων Τηλεπικοινωνιακών Δικτύων Δεύτερης 
ή/και Τρίτης Γενιάς, μετά από σχετικό αίτημα, για γεω¬ 
γραφικές περιοχές στις οποίες ο Αϊτών δεν διαθέτει Κινη¬ 
τό Δημόσιο Τηλεπικοινωνιακό Δίκτυο Δεύτερης ή Τρίτης 

Γενιάς και επιθυμεί τη σύναψη σύμβασης Εθνικής Περια- 
γωγής. 

2. Η συμφωνία Εθνικής Περιαγωγής αφορά το σύνολο 
των υπηρεσιών τις οποίες ο Αϊτών παρέχει μέσω του Κι¬ 
νητού Δημόσιου Τηλεπικοινωνιακού Δικτύου του Δεύτε¬ 
ρης ή Τρίτης Γ ενιάς για το οποίο επιθυμεί τη σύναψη σύμ¬ 
βασης Εθνικής Περιαγωγής και τις οποίες δύναται να 
υποστηρίζει το Δίκτυο με το οποίο επιθυμεί να συνάψει τη 
σύμβαση Εθνικής Περιαγωγής. 

3. Η σύναψη της σύμβασης Εθνικής Περιαγωγής θα 
αποτελεί αντικείμενο διαπραγματεύσεων μεταξύ των Ορ¬ 
γανισμών που κατέχουν Ειδική Άδεια εγκατάστασης, λει¬ 
τουργίας ή εκμετάλλευσης Κινητών Δημόσιων Τηλεπικοι¬ 
νωνιακών Δικτύων Δεύτερης ή/και Τρίτης Γ ενιάς. Τα μέρη 
μπορούν να ρυθμίσουν τις συμβατικές σχέσειςτους κατά 
το προσφορότερο για αυτά τρόπο υπό την αίρεση των 
διατάξεων περί προστασίας του ανταγωνισμού. Όλες οι 
συμβάσεις κοινοποιούνται στην ΕΕΤΤ εντός τριάντα (30) 
ημερών απάτη σύναψή τους. Η ΕΕΤΤ οφείλει μέσα σε εξή¬ 
ντα (60) ημέρες από τη κοινοποίηση, με Απόφασή της, να 
ανακοινώσει αν η κοινοποιηθείσα σύμβαση Εθνικής Πε- 
ριαγωγής συνάδει με τις αρχές του άρθρου 1 του Ν. 
2867/2000 και ιδιαίτερα με τις αρχές του υγιούς ανταγω¬ 
νισμού. 

4. Η ΕΕΤΤ δύναται να παρεμβαίνει, ύστερα από αίτημα 
του Αιτούντος Οργανισμού, υπό τους όρους της παρού- 
σηςπαραγράφου: 

(α) Έχουν παρέλθει τριάντα (30) ημέρες από την έγ¬ 
γραφη κοινοποίηση από τον Αιτούντα Οργανισμό προς 
τον άλλο Οργανισμό, της πρόθεσής του να ζητήσει τη πα¬ 
ρέμβαση της ΕΕΤΤ. 

(β) Η διαφωνία αφορά γεωγραφική περιοχή στην οποία 
ο Αϊτών δεν διαθέτει Δίκτυο για το οποίο επιθυμεί τη σύ¬ 
ναψη σύμβασης Εθνικής Περιαγωγής και ο άλλος Οργα¬ 
νισμός διαθέτει ανάλογο Δίκτυο και επαρκές φάσμα για 
την εξυπηρέτηση της Αναγκαίας Χωρητικότητας. Το βά¬ 
ρος για την απόδειξη της έλλειψης της Αναγκαίας Χωρη¬ 
τικότητας έχει ο Οργανισμός ο οποίος ισχυρίζεται την έλ¬ 
λειψη Αναγκαίας Χωρητικότητας. 

(γ) Η ΕΕΤΤ με την Απόφασή τηςδύναται να καθορίζει ζη¬ 
τήματα σχετικά με τη συμφωνία Εθνικής Περιαγωγής και 
ιδιαίτερα το ελάχιστο περιεχόμενο της σύμβασης μεταξύ 
των μερών, να αντιμετωπίζει ζητήματα σχετικά με την ποι¬ 
ότητα των παρεχομένων υπηρεσιών, την Αναγκαία Χωρη¬ 
τικότητα και να προσδιορίζει τις τιμές στις οποίες θα γίνε¬ 
ται η Εθνική Περιαγωγή. Σε κάθε περίπτωση οι όροι της 
σύμβασης Εθνικής Περιαγωγής θα πρέπει να είναι εύλο¬ 
γος διαφανείς και να μην εισάγουν διακρίσεις μεταξύ Ορ¬ 
γανισμών. 

(δ) Η Απόφαση της ΕΕΤΤ πρέπει να εκδίδεται εντός εκα¬ 
τόν ογδόντα (180) ημερών από την υποβολή του σχετικού 
αιτήματος. 

5. Σε περίπτωση που τουλάχιστο δύο Οργανισμοί έχουν 
την υποχρέωση παροχής Εθνικής Περιαγωγής σε συγκε¬ 
κριμένη γεωγραφική θέση σύμφωνα με τους όρους του πα¬ 
ρόντος Κανονισμού η Απόφαση της ΕΕΤΤ σχετικά με τους 
όρους σύναψης της σύμβασης Εθνικής Περιαγωγής θα 
αφορά το σύνολο των Οργανισμών που υποχρεούνται να 
παρέχουν Εθνική Περιαγωγή και είναι στη διακριτική ευχέ¬ 
ρεια του Αιτούντος να επιλέξει με ποιόν θα συμβληθεί. 

6. Η σύμβαση Εθνικής Περιαγωγής έχει διάρκεια του¬ 


λάχιστο πέντε (5) έτη από τη θέση της σε ισχύ. Η λύση ή 
τροποποίησή της σε χρόνο μικρότερο από αυτό δικαιο¬ 
λογείται αν ο Αϊτών αποκτήσει ανάλογο Δίκτυο στη συ¬ 
γκεκριμένη γεωγραφική περιοχή ή αν ζητηθεί από τον Αι- 
τούντα η λύση της σύμβασης σύμφωνα με τα προβλεπό- 
μενα σε αυτήν ή συντρέχει λόγος καταγγελίας της. Μετά 
τη πάροδο της διάρκειαςτης σύμβασης, νέα σύμβαση δύ- 
ναται να συνάπτεται μόνο με βάση την παράγραφο 3 του 
παρόντος άρθρου. 

7. Οργανισμός ο οποίος κατέχει Ειδική Άδεια Δικτύου 
δεν δύναται να υποβάλλει αίτημα στην ΕΕΤΤ να παρέμβει 
και να επιλύσει διαφορές σύμφωνα με τη παρούσα παρά¬ 
γραφο αν έχει δεσπόζουσα θέση στην αγορά ή αν δεν έχει 
καλύψει με το Δίκτυο του για το οποίο επιθυμεί τη σύναψη 
σύμβασης Εθνικής Περιαγωγής τουλάχιστο το 20% του 
πληθυσμού εντός της ελληνικής επικράτειας. Στις περι¬ 
πτώσεις αυτές τυγχάνει εφαρμογής η παράγραφος 3 του 
παρόντος άρθρου. 

8. Οργανισμός ο οποίος κατέχει Ειδική Άδεια εγκατά¬ 
στασης, λειτουργίας ή εκμετάλλευσης Κινητού Δημόσιου 
Τηλεπικοινωνιακού Δικτύου Τρίτης Γενιάς δικαιούται να 
ζητήσει τη σύναψη συμφωνίας Εθνικής Περιαγωγής με 
Οργανισμό ο οποίος είναι Κάτοχος Κινητού Δημόσιου Τη¬ 
λεπικοινωνιακού Δικτύου Δεύτερης Γενιάς, σε τιμή που 
προσδιορίζεται με βάση τη μέθοδο «ΠθίαίΙ Μίπυε». Ο υπο¬ 
λογισμός της τιμής με τη μέθοδο «ΡθίαίΙ Μίηυε» εκκινεί 
απότηντιμή στην οποία ο κάτοχος του Δικτύου Δεύτερης 
Γ ενιάς τιμολογεί τον τελικό συνδρομητή του για την πα¬ 
ροχή των υπηρεσιώντου. Απότηντιμή αυτή αφαιρούνται 
οι συνιστώσες κόστους που δεν θα υφίστατο ο κάτοχος 
του Δικτύου Δεύτερης Γενιάς εάν παρείχε τις ίδιες υπη¬ 
ρεσίες σε άλλο κάτοχο Δικτύου Τρίτης Γενιάς και προστί¬ 
θενται οι εύλογες συνιστώσες κόστους που τυχόν υφί- 
σταται ο κάτοχος του Δικτύου Δεύτερης Γ ενιάς αποκλει¬ 
στικά και μόνο από την παροχή της υπηρεσίας Εθνικής 
Περιαγωγής. 

9. Σε περίπτωση που συγκεκριμένος Οργανισμός, κά¬ 
τοχος Ειδικής Άδειας Δικτύου, διαθέτει σε συγκεκριμένη 
γεωγραφική περιοχή δεσπόζουσα θέση και επιβάλλεται 
από Ουσιώδεις Απαιτήσεις, έχει υποχρέωση παροχής 
υπηρεσιών Εθνικής Περιαγωγής σε τιμές κοστοστρεφείς. 

Άρθρο 4 

Τελικές και Μεταβατικές Διατάξεις 

1. Οργανισμοί οι οποίοι πληρούν ήδη τις προϋποθέσεις 
του παρόντος Κανονισμού υποχρεούνται να συνάψουν 
σύμβαση Εθνικής Περιαγωγής μέχριτην31.12.2001. 

2. Η ΕΕΤΤ θα προβαίνει σε τροποποίηση της παρούσης, 
όποτε αυτό κρίνεται αναγκαίο από τις συνθήκες τις αγο¬ 
ράς, μετά από δημόσια διαβούλευση. 

Άρθρο 5 
Έναρξη Ισχύος 

Ο παρών Κανονισμός τίθεται σε ισχύ από τη δημοσίευ¬ 
σή του στην Εφημερίδα της Κυβερνήσεως. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Μα'ίου 2001 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

> ΓιαταΦΕΚαπό 1 μέχρι 24 σελίδες 300 δρχ. (0,88 θιιγο) 

» Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή ΟΡ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηίθίτίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























